钦定古今图书集成/明伦汇编/官常典/第015卷 > 宋
## 钦定古今图书集成/明伦汇编/官常典/第015卷 > 宋

宋制，封爵一十有二，列等惟九，建国惟三，俱掌于吏
部司封。其宗室亲王备设府僚国官亦随时增置不
一。

按《宋史职官志》“爵一十二　王，　嗣王、　郡王、　国
公、　郡公、　开国公、　开国郡公，　开国县公，　开
国侯、　开国伯，　开国子、　开国男。　皇子兄弟封
国，谓之亲王。亲王之子承嫡者为嗣王；宗室近亲承
袭特旨者封郡王，遇恩及宗室祖宗后承袭及特旨
者封国公；馀宗室近亲并封郡公。其开国公、侯、伯、子、
男皆随食邑二千户已上封公，一”千户已上封侯，七
百户已上封伯，五百户已上封子，三百户已上封男。

〈注〉嗣王、开国郡公、县公、后不封

官品绍兴、乾道、庆元先后修定：“王为正一品，嗣王、郡
王、国公为从一品，开国郡公为正二品，开国县公为
从二品，开国侯为从三品，开国伯为正四品，开国子
为正五品，开国男为从五品。食邑　一万户、　八
千户、　七千户、　六千户、　五千户、　四千户、　三
千户、　二千户、　一千户、　七百户、　五百户、　四
百户、　三百户、　二百户。　宰相、亲王、枢”密使，经恩
加一千户；两府、使相、节度使，七百户。宣徽、三司使，观
文殿大学士已下至直学士，文臣侍郎、武臣观察使，
宗室正任已上，皇子上将军、驸马都尉加五百户。宗
室大将军已上加四百户。知制诰、待制并文臣少卿
监，武臣诸司副使、宗室副率已上并承制、崇班。军员
等，初该恩加三百户；承制、崇班、军员再该恩二百户。
二千户已上虽有加例，缘无定法，亲王、重臣特加有
至万户者，食实封　一千户、　八百户、　五百户。

《四百户　》《三百户　》，《二百户　》《一百户　》。《宰臣亲》。

“王、枢密使经恩加四百户；两府、使相、节度、宣徽使、皇
子上将军并宗室驸马都尉任观察使已上，加三百
户；观文殿学士并宗室正任已上骑都尉，加二百户；
武臣崇班、宗室副率已上，加一百户；五百户”已上虽
有加例，缘无定法。亲王重臣有特加至数千户者，
封爵之差。唐制，“王食邑五千户，郡王国公三千户，开
国郡公二千户；县公千五百户；县侯千户；伯七百户；
子五百户，男三百户。”又有食实封者，户给缣帛，每赐
爵递加一级。唐末及五代，始有加邑、特户，而罢去“实
封”之给，又去县公之名，封侯以郡。宋初沿其制，文臣
少监、少卿已上，武臣副率已上，内职崇班已上有封
爵，丞、郎、学士、刺史、大将军、诸司使已上有实封，但以
赠户数为差，不系爵级，邑过其爵，则并进爵焉。止于
郡公。每加食邑自千户至二百户，实封自六百户至
百户。亲王重臣或特加有逾千户者。

〈注〉郡公食邑有累加至万馀，实封至数千户者。

皇属特封郡公、县公或赠侯者，无“开国”字。

〈注〉侯、亦在《开国郡公之上》

吏部司封郎中、员外郎掌官封叙赠、承袭之事。凡亲
王、郡王宗属封爵，皆因其位叙而为之等。列爵九等：
曰王，曰郡王，曰国公，曰郡公，曰县公，曰侯，曰伯，曰子，
曰男。分国三等：大国二十七，次国二十，小国一百二
十。〈按爵一十二有嗣王开国公开国郡公注云嗣王开国郡公县公后不封此有县公无开国公〉
亲王府：傅、长史、司马，谘议参军，友，记室参军，王府教
授、小学教授，　傅及长史、司马，有其官而未尝除。太
平兴国八年，诸王出阁，楚王府置谘议参军二员，翊
善一员，陈王府置谘议、翊善各一员，韩王、冀王、益王
置翊善各一员。后又置记室及诸王府侍讲一员，并
以常参官兼充。

〈注〉其后多不置谘议、翊善、记室，或止一员。

====大中祥符九年仁宗初封寿春郡王置友二员亦以常参官兼充天禧二年进封昇王友迁谘议仍置记====室一员。又皇侄、皇孙侍教、南北伴读，无定数。

〈注〉至道初，太宗以皇亲子孙就讲学，欲置侍讲之职。中书言：“按唐太宗改诸王侍读为奉诸王讲读，今皇孙、皇侄皆环卫之职，请以教授为名。”从之，选京朝官通经者充。其后，又令王府记室、翊善、侍讲分兼南、北宅教授。大中祥符二年，又有侍教之名。自是南北院或有伴读。

凡诸宫皆有教授，初无定员。是年，英宗以宗室自率
府副率已上八百馀人，奉朝请者四百馀人，而教官
才六员，乃诏增置教授官。凡皇族年三十已上者百
一十三人，置讲书四员，年十五已上者百十三人，置
讲书四员，年十五已上者三百九人，增置教授五员，
年十四已下者别置小学教授十二员，并旧六为二
“十七员，以分教之。其子弟不率教，俾教授官、本位尊
长具名申大宗正司，量行戒责。教授官不职，大宗正
司密访以闻。”旧制，亲贤宅置讲书，绍兴十二年改为
府。教授掌教亲贤宅南班宗子。淳熙十二年，诏建魏
惠宪王府，置小学教授二员，以馆职兼充掌训。皇孙
既长，趋朝谒，则不以小学名，而讲习如故。自后皇侄、
皇孙皆置教授。按《礼志》，册命亲王大臣之制，具《开
宝通礼》。虽制书有备礼册命之文，多上表辞免，而未
尝行。每命亲王、宰臣、使相、枢密使、西凉留守、节度使，
并翰林草制，夜中进入。翼日，自内置于箱，黄门二人
舁之，立御坐东内。朝退，乃奉箱出殿门外，宣付阁门，
降置于案。俟文德殿立班，阁门使引制案置于庭，宣
付中书门下。宰相跪受，复位，以授通事舍人。赴宣制
位，唱名讫，奏请宰相，宰相受之，付所司。若立后妃、封
亲王、公主，即先称有制，百官再拜，宣制讫，复再拜，舞
蹈称贺。若宰相加恩制书，即宣付通事舍人，引宰相
于宣制右，东北向再拜立听讫，拜舞复位。若百官受
制，即自班中引出听麻，文班于宣制右东，武班于西，
并如宰相仪。听讫，出赴朝堂。其罢相者，即引出赴朝
堂。金吾仗舍，诸王宰相朝谢前一日，内降官告，从内
出，东上阁门外宣词以赐，授节者，仍交旌节。

〈注〉《授》者，俯伏执旌节交于颈上者三。

参知政事、宣徽使、枢密使及两省、两制、秘书监、上将
军、观察使以上授官告敕牒者，皆拜敕舞蹈，若止授
敕或宣头者，止再拜。馀官悉不拜敕、不舞蹈，惟御史
大夫、中丞拜授东上阁门使，又引至殿门外中笼门，
再拜。亲王、节度、使相官告，并载以彩舆，迎归第。亲王
舆中设银师子香合，辇官十二人，并悫头、绯绣宽衣、
旌节各二，马四犦，槊官十六人，执旌节，拢马对引，由
乾元门西偏门出。至门外，马技骑士五十人抢牌，步
兵六十人，教坊乐工六十五人及百戏蹴踘、《斗鸡》《角
抵》，次第迎引。左右军巡使具军容前导。至本宫使相
舆中，用银香𬬻，辇官十二人，金鹅帽、锦络缝，紫絁宽
衣，旌节各一，马二犦，槊官八人，马技骑士二十人，抢
牌步兵二十四人，军巡使不前导，馀如亲王制，有故
则罢。凡谏舍、刺史已上在外任加恩者，悉令其亲属
乘传赍诏，就以告牒赐之。《政和》，礼局上《册命亲王大
臣仪》，迄不果行。

### 太祖建隆三年夏四月乙巳赠兄光济为邕王弟光赞为夔王

按：《宋史太祖本纪》云云。

### 开宝六年封弟光义晋王班宰相上

按《宋史太祖本纪》，“乾德元年冬十一月甲子，有事南
郊，大赦，改元乾德。百官奉玉册上尊号曰应天广运
仁圣文武至德皇帝。十二月辛巳，开封府尹光义、兴
元尹光美各益食邑，赐功臣号。开宝四年秋七月戊
戌，赐开封尹光义门戟十四。冬十一月己未，日南至，
有事南郊，大赦。十二月丁卯，行庆。开封尹光义、兴元”
尹光美，贵州防御使德昭并益食邑。六年秋九月己
巳，封光义为晋王兼侍中，壬申，诏晋王光义班宰相
上。按《太宗本纪》，帝讳炅，初名匡乂，改赐光义，即位
之二年，改今讳。宣祖第三子也。太祖即位，封晋王，序
班宰相上。开宝九年冬十月癸丑，即皇帝位。按《职
官志》：开宝六年诏，晋王位望俱崇，亲贤莫二，宜位在
宰相之上。

### 太宗太平兴国元年封弟廷美为齐王太祖子德昭武功郡王

按《宋史太宗本纪》，开宝九年“冬十月癸丑，帝即皇帝
位。庚申，以弟廷美为开封尹，兼中书令，封齐王；先帝
子德昭为永兴军节度使兼侍中，封武功郡王。十二
月甲寅，大赦，改是岁为太平兴国元年。命太祖子及
齐王廷美子并称皇子，女并称皇女。”

太平兴国四年冬十月乙亥，以平北汉功，齐王廷美
进封秦王。

按：《宋史太宗本纪》云云。

太平兴国六年春三月己酉，兴元尹德芳薨，追封岐
王。

按：《宋史太宗本纪》云云太平兴国七年，降封廷美为涪陵县公，封子德崇、德
明为王。

按《宋史太宗本纪》：七年“夏四月丁丑，西京留守秦王
廷美罢归第，复其子德恭、德隆名，皇侄女韩氏妇，落
皇女云阳公主之号。五月丙辰，秦王廷美降封涪陵
县公，房州安置。秋七月甲午，以子德崇为检校太保、
同平章事，封卫王；德明为检校太保、同平章事，封广
平郡王。”

太平兴国八年，进元佐、元佑王爵，封元休、元儁、元杰
皆为王。

按《宋史太宗本纪》，“八年冬十月戊戌，改卫王德崇名
元佐，广平郡王德明名元佑，德昌名元休，德严名元
儁，德和名元杰。已酉，进元佐楚王，元佑陈王，封元休
韩王，元儁冀王，元杰益王，并检校太保、同平章事。”
按《真宗本纪》，帝讳恒，太宗第三子也，初名德昌，太平
兴国八年封韩王，改名元休，端拱元年封襄王，改元
侃。淳化五年九月进封寿王。至道元年八月立为皇
太子，改今讳。三年二月奉遗制即皇帝位。按《职官
志》，太平兴国八年，楚王、广平郡王出阁，令宰相立亲
王之上。

### 雍熙元年春正月丁卯涪陵县公廷美薨追封涪陵王

按：《宋史太宗本纪》云云。

雍熙二年，封德恭、德隆为侯。废楚王元佐为庶人
按《宋史太宗本纪》，雍熙二年春正月丙辰，以德恭为
左武卫大将军，判济州，封定安侯。德隆为右武卫大
将军，判沂州，封长宁侯。秋九月庚戌重九，赐近臣饮
于李昉第，召诸王节度使宴射苑中。是夕，楚王宫火。
辛亥，废楚王元佐为庶人，均州安置。丁巳，群臣请留
元佐养疾京师，许之。

雍熙三年，以德隆弟德彝嗣兄为《长宁侯》。

按《宋史太宗本纪》：“三年春正月辛未，右武卫大将军、
长宁侯德隆薨，以其弟德彝嗣侯，仍知沂州。”

### 端拱元年进元僖元侃元份王爵封子元偓元偁为国公

按《宋史太宗本纪》，雍熙三年秋七月“甲午，诏改陈王
元佑为元僖，韩王元休为元侃，冀王元儁为元份。”端
拱元年春二月“庚子，籍田开封尹陈王元僖进封许
王，元侃襄王，元份越王。庚戌，以子元偓为左卫上将
军、徐国公，元偁为右卫上将军、泾国公。”

### 淳化五年徙封元杰为吴王改封元侃为寿王

按《宋史太宗本纪》：“淳化五年春二月己酉，以益王元
杰为淮南镇江等军节度使，徙封吴王。秋九月壬申，
以襄王元侃为开封尹，改封寿王。”

### 至道三年真宗即位进封弟元份等四人王爵封元俨曹国公追复廷美秦王复兄元佐楚王赠弟元亿代国公

按《宋史真宗本纪》，“至道三年二月即皇帝位。夏四月
癸卯，弟越王元份进封雍王，吴王元杰进封兖王，并
兼中书令；徐国公元偓进封彭城郡王，泾国公元偁
进封安定郡王，并同平章事；元俨封曹国公。六月戊
戌，追复涪王廷美西京留守，兼中书令、秦王；甲辰，复
封兄元佐为楚王；乙巳，赠弟元亿为代国公。”

### 真宗咸平五年冬十一月己酉封子元佑为信国公按宋史真宗本纪云云

### 景德二年进封元偓元偁元俨王爵

按《宋史真宗本纪》：“景德二年冬十一月癸亥，彭城郡
王元偓进封宁王，安定郡王元偁进封舒王，曹国公
元俨进封广陵郡王。”

大中祥符元年冬十二月辛丑，广陵郡王元俨进封
荣王。

按：《宋史真宗本纪》云云。

大中祥符二年夏六月壬寅，诏“量留五坊鹰鹘，备诸
王从时展礼，馀悉纵之。”

按：《宋史真宗本纪》云云。

大中祥符三年。秋九月丁亥。作宗室座右铭。赐诸王
按《宋史真宗本纪》云云。

大中祥符四年夏四月甲子，元偓进封“相王。”

按：《宋史真宗本纪》云云。

大中祥符七年。春三月丁未。封皇子受益庆国公
按《宋史真宗本纪》云云按仁宗本纪。帝讳贞。初名
受益。真宗第六子。大中祥符七年封庆国公。八年封
寿春郡王。天禧二年进封昇王。九月丁卯。册为皇太
子。乾兴元年二月戊午。遗诏太子即皇帝位。

大中祥符八年，元俨降封端王，复进封彭王，封庆国
公，为寿春郡王。

按《宋史真宗本纪》：大中祥符八年，“夏四月壬申，荣王
元俨宫火，延及殿阁内库。五月壬午，荣王元俨罢武
信军节度使，降封端王。七月丙寅，以宫城火，诏诸王
徙宫于外。冬十一月辛酉，端王元俨进封彭王。十二

### 天禧元年春二月戊寅相王元偓加尚书令兼中书令进封徐王

按：《宋史真宗本纪》云云。

天禧二年春二月丁卯，寿春郡王加太保，进封昇王。
秋八月壬子，彭王元俨进封通王。

按：《宋史真宗本纪》云云。

天禧三年。冬十二月辛卯。通王元俨进封泾王
按《宋史真宗本纪》云云。

### 乾兴元年二月戊午皇太子即皇帝位丙寅进封泾王元俨为定王赐赞拜不名

按：《宋史仁宗本纪》云云。

### 仁宗康定元年封皇子昕为寿国公

按：《宋史仁宗本纪》：“康定元年秋七月戊寅，皇子昕为
忠正军节度使，封寿国公。庆历元年春二月己亥，寿
国公昕薨。夏五月乙丑，追封皇长子为褒王，赐名昉。”

### 庆历三年封皇子曦为鄂王

按《宋史仁宗本纪》：“庆历三年春正月庚午朔，封皇子
曦为鄂王。辛未，曦薨。”

庆历四年秋七月戊寅，封宗室德文等十人为“郡王、
国公。”

按：《宋史仁宗本纪》云云。

### 嘉祐七年封皇子曙为钜鹿郡公

按《宋史仁宗本纪》，嘉祐七年秋八月己卯，诏以宗实
为皇子。癸未，赐名曙。九月乙巳朔，以皇子为齐州防
御使，进封钜鹿郡公。按《英宗本纪》，帝讳曙，濮安懿
王允让第十三子，明道元年正月三日生于宣平坊，
第四岁仁宗养于内。宝元二年，豫王生，乃归濮邸。景
祐三年，赐名宗实。嘉祐中，宰相韩琦等请建储，仁宗
曰：“宗子已有贤智可付者，卿等其勿忧。”七年八月戊
寅，立为皇子。癸未，改今名。帝闻诏称疾，益坚辞。诏同
判大宗正事、安国公从古等往喻旨，即卧内，起帝以
入。甲辰，见清居殿。自是，日再朝，或入侍禁中。九月，迁
齐州防御使、钜鹿郡公。八年，仁宗崩，夏四月壬申朔，
皇后传遗诏，命帝嗣皇帝位。

嘉祐八年，英宗嗣位，以皇子顼为光国公，进封“淮阳
郡王。”

按《宋史英宗本纪》，“八年夏四月壬申朔，遗诏帝嗣皇
帝位。丁亥，以皇子右千牛卫将军仲鍼为安州观察
使、光国公。秋九月辛亥，以光国公仲鍼为忠武军节
度使、同中书门下平章事，淮阳郡王，改名顼。冬十二
月乙亥，淮阳郡王顼出阁”按《神宗本纪》，帝讳顼，英
宗长子，庆历八年四月戊寅生于濮王宫，八月，赐名
仲鍼。嘉祐八年，侍英宗入居庆宁宫。英宗即位，封安
国公。九月，封淮阳郡王，改今讳。治平元年六月，进封
颍王。三年十二月壬寅，立为皇太子。四年正月丁巳，
即皇帝位。〈按英宗纪作光国公神宗纪作安国公存疑〉

### 英宗治平元年进封顼为颍王颢为东阳郡王

按：《宋史英宗本纪》：“治平元年夏六月己亥，以淮阳郡
王顼为颍王，祈国公颢为保宁军节度使、同中书门
下平章事、东阳郡王。”

治平二年。夏五月乙酉。诏宗室封王者子孙袭爵
按《宋史英宗本纪》云云。

治平三年，以濮王子宗懿为濮国公，进濮王子孙及
鲁王孙爵一等。

按《宋史英宗本纪》：“三年春正月丁丑，皇太后下书中
书门下，封濮安懿王宜如前代故事，王夫人王氏、韩
氏、任氏，皇帝可称亲。尊濮安懿王为皇，夫人为后。”诏
遵慈训，以茔为园，置守卫吏，即园立庙，俾王子孙主
祠事，如皇太后旨。辛巳，诏臣民避濮安懿王讳，以王
子宗懿为濮国公。秋七月乙丑，进濮王子孙及鲁王
孙爵一等。

治平四年，神宗即位，诏“允弼、允良朝朔望，进封弟颢、
𫖳二人王爵。”

按《宋史神宗本纪》，“四年正月丁巳，帝即皇帝位。丙寅，
诏东平郡王允弼、襄阳郡王允良朝朔望。戊辰，允弼、
允良并加守太保，弟东阳郡王颢进封昌王，鄠国公
𫖳进封乐安郡王。秋九月辛卯，徙封颢为岐王，𫖳为
高密郡王。”

### 神宗熙宁元年秋八月甲子诏中书门下考属近行尊者一人王之九月辛未太祖曾孙舒国公从式进封安定郡王

按：《宋史神宗本纪》云云。

熙宁三年夏六月丁丑，封宗室秦、鲁、蔡、魏、燕、陈、越七
王后为公。秋七月癸丑，详定《宗室袭封制度》。

按：《宋史神宗本纪》云云。

熙宁四年春二月壬申，进封“高密郡王𫖳为嘉王。”冬
十二月甲子，封越国公世清为“会稽郡王。”

按：《宋史神宗本纪》云云。

熙宁七年春正月乙卯，封皇子俊为“永国公。”

按：《宋史神宗本纪》云云。

熙宁十年，封宗朴濮阳郡王，寻薨，以宗谊为濮国公诏“濮王子以次袭封”，子佣封均国公。

按《宋史神宗本纪》，熙宁十年，秋九月甲戌，宗濮兼侍
中，封濮阳郡王。冬十月戊寅朔，宗濮薨。癸巳，昭化军
节度使宗谊封濮国公，诏濮王子以次袭封奉祀。冬
十二月丁亥，封子佣为均国公按《哲宗本纪》，帝讳
煦，神宗第六子也。初名佣，封均国公，元丰五年进封
延平郡王。八年三月甲午朔，立为皇太子，戊戌，即皇
帝位。

### 元丰元年封宗晖濮国公进封宗谔为豫章郡王

按《宋史神宗本纪》：“元丰元年春二月庚戌，濮国公宗
谊薨。甲寅，以邕州观察使宗晖为淮康军节度使，封
濮国公。夏四月乙丑，封虢国公宗谔为豫章郡王。”
元丰二年夏六月“辛酉，诏镇宁军节度使、魏国公宗
懿追封舒王。”

按：《宋史神宗本纪》云云。

元丰三年，封宗晖、宗旦皆为“郡王，进封弟颢、𫖳二人
王爵，安懿王，子孙进官一等。”

按《宋史神宗本纪》，“三年夏四月丁酉，封宗晖为濮阳
郡王，以安懿王子孙皆进官一等。秋九月丙戌，进封
岐王颢为雍王，嘉王𫖳为曹王，并为司空；封宗旦为
华阴郡王。”

元丰五年封宗惠江夏郡王，进封子佣延安郡王
按《宋史神宗本纪》，“五年春二月丁卯。封武昌军节度
观察留后宗惠为江夏郡王。秋八月壬子。进封均国
公佣为延安郡王。”

元丰七年，封世准为“安定郡王”，以宗晖嗣濮王，其宗
晟等五人各封郡王。

按《宋史神宗本纪》，“七年春正月丙午，封洺州防御使
世准为安定郡王，二月，进封濮阳郡王宗晖为嗣濮
王，封宗晟为高密郡王，宗绰为建安郡王，宗隐为安
康郡王，宗瑗为汉东郡王，宗愈为华原郡王。”

元丰八年，哲宗即位，进封颢扬王、𫖳荆王，弟佶等四
人皆为“郡王。”

按《宋史哲宗本纪》，“八年三月戊戌，太子即皇帝位。己
未，赐叔雍王颢、曹王𫖳赞拜不名。庚申，颢进封扬王
𫖳为荆王，并加太保。弟宁国公佶为遂宁郡王，仪国
公佖为太宁郡王，成国公俣为咸宁郡王，和国公似
为普宁郡王。冬十二月辛未，扬王颢、荆王𫖳并为太
傅。”按《徽宗本纪》，帝讳佶，神宗第十一子，元丰五年
十月丁巳生于宫中。明年正月赐名，十月封宁国公。
哲宗即位，封遂宁郡王。绍圣三年封端王，出就傅。元
符三年正月己卯，即皇帝位。

### 哲宗元祐元年秋八月壬辰封弟偲为祈国公

按：《宋史哲宗本纪》云云。

元祐三年秋八月已卯，进封扬王颢为“徐王。”

按：《宋史哲宗本纪》云云。

元祐六年。春二月癸巳。宗室士伣。追封魏国公
按《宋史哲宗本纪》云云。

### 绍圣元年徙封颢冀王以宗晟为嗣濮王

按《宋史哲宗本纪》：“绍圣元年春三月戊子，以徐王颢
为太师，徙封冀王。夏五月丁卯，嗣濮王宗晖薨。六月
壬午，封高密郡王宗晟为嗣濮王。”

绍圣二年，以宗愈、宗绰相继为“嗣濮王”，封宗景“济阴
郡王”，进封颢为“楚王。”

按《宋史哲宗本纪》：二年“春三月己亥，宗晟薨。夏四月
壬申，封华容郡王宗愈为嗣濮王。秋八月壬申，命彰
信军节度使宗景为开府仪同三司，封济阴郡王。甲
申，宗愈薨。九月甲午，以安定郡王宗绰为嗣濮王。冬
十月辛巳，进封冀王颢为楚王。”〈按宗愈元丰七年封华原此作华容存疑〉
绍圣三年，封濮王子未王者三人，以宗楚为“嗣濮王”，
进封佖、佶二人王爵。

按《宋史哲宗本纪》，“三年春二月癸未，诏封濮王子未
王者三人：宗楚为南阳郡王，宗祐为景城郡王，并开
府仪同三司；宗汉为东阳郡王。乙酉，宗绰薨。三月己
亥，封宗楚为嗣濮王，辛亥，封大宁郡王佖为申王，遂
宁郡王佶为端王。”

绍圣四年，徙封宗汉为安康郡王，封世开为安定郡
王，而以宗祐为“嗣濮王。”

按《宋史哲宗本纪》：四年“夏六月戊子，宗楚薨。乙巳，保
宁军观察留后宗汉为开府仪同三司，徙封安康郡
王。秋八月乙酉，封湖州观察使世开为安定郡王。戊
戌，封宗祐为嗣濮王。”

### 元符元年赐五王外第名懿亲宅以宗汉为嗣濮王进封咸宁郡王俣等三人王爵

按《宋史哲宗本纪》。元符元年春二月“庚寅。诏建五王
外第。丁酉，宗祐薨。三月丁巳，五王外第成，赐名懿亲
宅。”戊午，封宗汉为嗣濮王。甲戌，进封咸宁郡王俣为
莘王，普宁郡王似为简王，祁国公偲为永宁郡王。
元符二年夏四月癸巳。封永嘉郡王偲为睦王
按《宋史哲宗本纪》云云。

元符三年，徽宗即位，进封申王佖等四人王爵，追封祖宗诸子为王，封世雄安定郡王，子亶为韩国公
按《宋史徽宗本纪》，三年正月“己卯，端王即皇帝位。丙
戍，以申王佖为太傅，进封陈王，赐赞拜不名。己丑，进
封莘王俣为卫王，守太保；简王似为蔡王，睦王偲为
定王，并守司徒。”三月辛未，诏追封祖宗诸子光济等
三十三人为王。癸巳，以宁远军节度观察留后世雄
为崇信军节度使，封安定郡王。夏四月己酉，长子亶
生。秋七月辛卯，封子亶为韩国公。按《钦宗本纪》，帝
讳桓，徽宗皇帝长子，元符三年四月己酉生。初名亶，
封韩国公。明年六月进封京兆郡王。崇宁元年二月
甲午，更名烜，十一月丁亥，又改今名。大观二年正月
进封定王。政和五年二月乙巳，立为皇太子。宣和七
年十二月庚申，徽宗诏皇太子嗣位，辛酉，即皇帝位。

### 徽宗建中靖国元年进封子亶为京兆郡王颢子孝骞𫖳子孝参皆为王

按《宋史徽宗本纪》，“建中靖国元年夏六月庚寅朔，以
韩国公亶为开府仪同三司，封京兆郡王。甲寅，封吴
王颢子孝骞为广陵郡王，𫖳子孝参为信都郡王。”

### 崇宁元年封子楷为高密郡王

按《宋史徽宗本纪》：崇宁元年“春二月甲午，子亶改名
烜。庚子，封子焕为魏国公。秋八月乙卯，子烜改名桓，
焕改名楷。冬十一月戊申，子楷为开府仪同三司，封
高密郡王。”

崇宁二年夏五月己亥，封子楫为“楚国公。”秋九月庚
寅，封子枢为“吴国公。”

按：《宋史徽宗本纪》云云。

崇宁三年，子楫进封“南阳郡王”，子杞封冀国公，赐陈
王佖，入朝不趋。

按《宋史徽宗本纪》：“三年春二月壬子，以楚国公楫为
开府仪同三司，封南阳郡王。夏四月辛酉，徙封楫为
乐安郡王。冬十一月丙戌，封子杞为冀国公。十二月
戊午，赐陈王佖入朝不趋。”

崇宁五年春三月辛丑，“封眉州防御使世福为安定
郡王。”夏五月辛亥，“封子栩为鲁国公。”

按：《宋史徽宗本纪》云云。

### 大观元年进封俣偲二人王爵封仲损仲御为王子棫子构为公

按《宋史徽宗本纪》，“大观元年春正月戊申，进封卫王
俣为魏王，定王偲为邓王，乙卯，封仲损为南康郡王，
仲御为汝南郡王。夏五月己丑，封子棫为扬国公，乙
巳，子构生。秋八月丁巳，封子构为蜀国公。”按《高宗
本纪》，“帝讳构，徽宗第九子，大观元年五月乙巳生，八
月丁丑赐名，封蜀国公，二年正月庚申封广平郡王。”

### 宣和三年十二月壬子进封康王建炎元年夏五月庚寅朔帝即位于应天府治

大观二年，进封“魏王俣等九人，徙封仲损等四人王
爵，封仲增五人为王，子材等三人为公。”

按《宋史徽宗本纪》，“二年春正月庚申，进封魏王俣为
燕王，邓王偲为越王，并为太尉；京兆郡王桓为定王；
高密郡王楷为嘉王，并为司空；吴国公枢为建安郡
王；冀国公杞为文安郡王；楚国公栩为安康郡王；扬
国公棫为济阳郡王；蜀国公构为广平郡王，并为开
府仪同三司。庚午，徙封仲损为齐安郡王，仲御为华”
阳郡王，孝骞为“晋康郡王”，孝参为“豫章郡王，并开府
仪同三司。”封仲增为信安郡王，仲忽为普安郡王，仲
癸为咸安郡王，仲仆为同安郡王，仲糜为淮安郡王。
三月甲子，封子材为魏国公。乙亥，封子模为镇国公。
秋九月壬申，封子植为吴国公。

大观三年，封子朴子棣为国公，以仲增为嗣濮王
按《宋史徽宗本纪》，“三年秋八月乙酉，封子朴为雍国
公。己丑，嗣濮王宗汉薨，甲午，以仲增为开府仪同三
司，封嗣濮王。九月癸丑，封子棣为徐国公。”

大观四年。秋七月戊申。封子㮙为冀国公
按《宋史徽宗本纪》云云。

### 政和元年封子栱子栻子榛为公宗粹为信安郡王按宋史徽宗本纪政和元年春正月戊寅封子栱为定国公秋九月丁亥封子栻为广国公冬十月庚戌

封昭化军节度使宗粹为“信安郡王。”十一月丙子，封
子榛为“福国公。”

政和二年夏五月丁卯，封子椿为庆国公。冬十二月
辛亥，封子幄为卫国公。

按：《宋史徽宗本纪》云云。

政和三年春正月己卯，封子楗为韩国公。

按：《宋史徽宗本纪》云云。

政和四年，追封濮王子八人为王，封子梃为相国公
按《宋史徽宗本纪》，“四年春正月辛丑，追封濮王子宗
谊为祁王，宗咏为莱王，宗师为温王，宗辅为楚王，宗
博为萧王，宗沔为霍王，宗荩为建王，宗胜为袁王。冬
十一月丁丑，封子梃为相国公。”

政和五年。封子樾子楧为公。以仲御为嗣濮王
按《宋史徽宗本纪》。五年秋七月丁亥。封子樾为瀛国公。八月。嗣濮王仲增薨。九月己卯。封仲御为嗣濮王。
丙戌。封子楧为惠国公。
政和六年。冬十一月己未。徙封卫国公幄为郓国公
按《宋史徽宗本纪》云云。

### 重和元年封孙谌子椅为公侄有弈为和义郡王进封子楷为郓王

按《宋史徽宗本纪》：重和元年“春正月戊子，封孙谌为
崇国公，乙巳，封侄有弈为和义郡王。三月癸巳，令嘉
王楷赴廷对。戊戌，御集英殿策进士。戊申，赐礼部奏
名进士及第，出身七百八十三人。有司以嘉王楷第
一，帝不欲楷先多士，遂以王昂为榜首。秋八月癸酉，
封子椅为嘉国公。闰月丁卯，进封楷为郓王。”〈是年闰九月〉
宣和元年，进封枢、杞二人王爵，封子栋为公，侄有恭
为王。

按《宋史徽宗本纪》：“宣和元年春正月壬子，进建安郡
王枢为肃王，文安郡王杞为景王，并为太保。癸酉，封
子栋为温国公，侄有恭为永宁郡王。”

宣和二年秋七月丙寅，封子橞为“英国公。”

按：《宋史徽宗本纪》云云。

宣和三年，进封栩、模、构三人王爵，封子桐为公
按《宋史徽宗本纪》，“三年春正月戊午，以安康郡王栩
为太保，进封济王、镇国公模为开府仪同三司，进封
乐安郡王。冬十一月辛巳，封子桐为仪国公，十二月
壬子，进封广平郡王构为康王，乐安郡王模为祁王，
并为太保。”

宣和四年，进封子植王爵，封子柄为公，而以仲爰为
“嗣濮王。”

按《宋史徽宗本纪》：四年“春二月丙午，以吴国公植为
开府仪同三司，进封信都郡王。夏五月丁卯，封子柄
为昌国公。甲戌，嗣濮王仲御薨。乙酉，封开府仪同三
司、江夏郡王仲爰为嗣濮王。冬十二月壬寅，进封植
为莘王。”

宣和五年，进封朴、棣二人王爵，以仲理为嗣濮王
按《宋史徽宗本纪》，“五年春二月丁酉，进封雍国公朴
为华原郡王，徐国公棣为高平郡王，并为开府仪同
三司。夏六月己丑，仲爰薨。丁酉，以安国军节度使仲
理为开府仪同三司，进封嗣濮王。冬十一月戊申，以
高平郡王棣为太保，进封徐王。”

宣和六年，封㮙与令荡为郡王
按《宋史徽宗本纪》，“六年春二月丁亥，以冀国公㮙为
开府仪同三司，进封河间郡王；韶州防御使令荡为
婺州观察使，封安定郡王。”

宣和七年，进封栻、榛、楧、㮙四人“王爵，封子枞为国公，
罢修蕃衍北宅”，令诸王子分居十位。

按《宋史徽宗本纪》：“七年春二月己巳，进封广国公栻
为南康郡王，福国公榛为平阳郡王，并开府仪同三
司。三月丙戌，以惠国公楧为开府仪同三司，进封建
安郡王。夏五月壬午，封子枞为润国公。秋七月甲戌，
以河间郡王㮙为太保，进封沂王。冬十二月戊午，罢
修蕃衍北宅，令诸王子分居十位。”

### 钦宗靖康元年封子谌为大宁郡王进封栻等四人王爵

按《宋史钦宗本纪》，靖康元年“春正月壬午，封子谌为
大宁郡王。夏四月戊午，进封南康郡王栻为和王，平
阳郡王榛为信王。六月壬寅，封郓国公幄为安康郡
王，韩国公楗为广平郡王，并开府仪同三司。”

### 高宗建炎元年以仲湜为嗣濮王封子旉魏国公按宋史高宗本纪建炎元年夏六月庚申封靖康军节度使仲湜嗣濮王辛未子旉生秋九月己亥以子

旉为检校少保、集庆军节度使，封魏国公。

### 绍兴元年以伯令话袭封安定郡王

按《宋史高宗本纪》：“绍兴元年春正月辛酉，诏太祖创
业垂统，德被万世。神宗诏封子孙一人为安定郡王，
世世勿绝。自宣和未至今未举，有司其上应袭封人
名，依故事举行。秋七月辛丑，封伯右武卫大将军令
话为安定郡王。”

绍兴二年，封伯令畤为“安定郡王。”

按《宋史高宗本纪》：“二年秋八月甲午，安定郡王令话
薨。九月丁亥，封右监门卫大将军、荣州防御使令畤
为安定郡王。”

绍兴五年，封宗室瑗为建国公，令矼为安定郡王
按《宋史高宗本纪》，“元年五月甲寅，命知南外宗正事
令虑选年幼宗子将育于宫中。”二年夏五月辛未，选
宗室子偁之子伯琮育于禁中。三年春二月庚子，以
宗子伯琮为和州防御使，赐名瑗，寻改贵州。四年秋
九月壬子，安定郡王令畤薨。五年夏五月戊戌，以贵
州“防御使瑗为保庆军节度使，封建国公。六月甲辰，
封武经大夫令矼为安定郡王。己酉，命建国公瑗出
就资善堂听读。”按《孝宗本纪》，帝讳眘，字元永，太祖
七世孙也。建炎元年十月戊寅，生于秀州。少长，命名
伯琮。元懿太子薨，高宗未有后，诏选太祖之后于伯字行中有贤德者。绍兴二年五月，选帝育于禁中。三
年二月，赐名瑗。五年五月己亥，封建国公。十二年正
月丁酉，封普安郡王。三月壬寅，出阁就外第。十三年
九月，秀王殁于秀州。十四年四月庚辰，听解官行服。
十六年四月乙巳，免丧还旧官。三十年二月癸酉，立
为皇子，更名玮。丙子，进封建王。四月，赐字元瓌。三十
二年五月甲子，立为皇太子，改名眘。甲戌，赐字元永。
乙亥，内降御札：“皇太子可即皇帝位，朕称太上皇帝”，
退处德寿宫。

绍兴六年。封令懬为安定郡王
按《宋史高宗本纪》。六年春正月己丑。安定郡王令矼
薨。夏六月辛酉。封集英殿修撰令懬为安定郡王。〈懬音
旷〉

绍兴八年，以仲儡为“嗣濮王。”

按：《宋史高宗本纪》：“七年秋七月甲戌，嗣濮王仲湜薨。”
“八年春三月己丑，以知南外宗正事仲儡嗣濮王。
绍兴九年，封宗子璩为崇国公，封叔士㒟为齐安郡
王。”

按《宋史高宗本纪》，四年夏五月丙子，复选宗室子彦
之子伯玖育于禁中。六年春正月壬午，赐宗子伯玖
名璩，为和州防御使。九年春三月丁亥，以和州防御
使璩为保大军节度使，封崇国公。秋九月丙戌，封叔
士㒟为齐安郡王。
绍兴十年，以士㒟主濮王祠事。
按《宋史高宗本纪》，九年冬十一月“癸未，嗣濮王仲儡
薨。”十年夏六月甲子，士㒟主奉濮王祠事。
绍兴十一年秋八月乙亥，命诸王后各推年长一人
权主祀事。

按：《宋史高宗本纪》云云。

绍兴十二年，进封瑗为“普安郡王。”

按《宋史高宗本纪》：“十二年春二月丁丑，加建国公瑗
为检校少保，进普安郡王。三月壬寅，命普安郡王出
就第，朝朔望。”

绍兴十五年春二月己亥，封崇国公璩为“恩平郡王，
出就第。”

按：《宋史高宗本纪》云云。

绍兴二十三年春三月丙午，齐安郡王士㒟薨于建
州，追封循王。秋八月乙丑，士樽薨，追封韶王。

按：《宋史高宗本纪》云云。

绍兴二十五年：封士俴为嗣濮王，令𬣳为安定郡王
按《宋史高宗本纪》，二十五年冬十一月庚午，封叔和
州防御使、右监门卫大将军士俴为崇庆军节度使
嗣濮王，福建路提刑令𬣳为利州观察使安定郡王。
绍兴二十六年，封伯令衿为安定郡王。

按：《宋史高宗本纪》：“二十六年春正月丙寅，封伯令衿
明州观察使、安定郡王，以其从弟令𬣳让也。”
绍兴二十八年，封士輵为嗣濮王。

按：《宋史高宗本纪》：“二十八年秋九月辛巳，封叔建州
观察使士輵为昭化军节度使，嗣濮王。”

绍兴二十九年。复以令𬣳为安定郡王
按《宋史高宗本纪》。二十八年冬十二月庚寅，安定郡
王令衿薨。二十九年秋七月癸巳。封权户部侍郎令
𬣳为安定郡王。
绍兴三十年春二月癸酉。诏立普安郡王瑗为皇子。
更名璋。丙子进封建王。

按：《宋史高宗本纪》云云。

绍兴三十二年，追封兄子偁为秀王。孝宗即位，进封
子愭、恺、惇等三人为王
按《宋史高宗本纪》，三十二年夏六月甲戌，加赠兄子
偁为太师中书令，追封秀王。按《孝宗本纪》，三十二
年，皇太子即皇帝位。秋九月甲午，以子愭为少保永
兴军节度使，进封邓王；恺为雄武军节度使、开府仪
同三司，进封庆王；惇为镇洮军节度使、开府仪同三
司，进封恭王。按《光宗本纪》，帝讳惇，孝宗第三子也，
绍兴十七年九月乙丑生，二十年赐今名。孝宗即位，
封恭王。及庄文太子薨，孝宗以帝英武类己，欲立为
太子，而以其非次迟之。乾道六年七月，太史奏“木火
合宿，主册太子当有赦。”是时虞允文相，因请蚤建储
贰。七年正月丙子朔，允文复以请。孝宗曰：“朕既立太
子，即令亲王出镇外藩，卿宜讨论前代典礼。”允文寻
以闻。二月癸丑，乃立帝为皇太子，庆王恺为雄武、保
宁军节度使、判宁国府，进封魏王。十六年正月辛亥，
孝宗以倦勤，欲禅位皇太子。二月壬戌，御紫宸殿，行
内禅礼。

### 孝宗乾道元年夏六月辛卯以武经郎令德为安定郡王

按：《宋史孝宗本纪》云云。

乾道二年，封孙挺荣国公，追封子恪为“邵王。”

按《宋史孝宗本纪》，“乾道二年夏六月庚辰，封孙挺为
福州观察使、荣国公，秋九月辛酉，追封子恪为邵王，
谥曰悼肃乾道四年冬十一月癸未，岳阳军节度使居广封永
阳郡王。”

按：《宋史孝宗本纪》云云。

乾道六年。夏六月。荣国公挺。自东宫出居外第
按《宋史孝宗本纪》云云。

乾道七年，进封恺为“魏王。”

按《宋史孝宗本纪》：“七年春二月癸丑，以庆王恺为雄
武保宁军节度使，判宁国府，进封魏王。”

乾道八年。封令撎为安定郡王
按《宋史孝宗本纪》。七年秋九月戊子。安定郡王令德
薨。八年夏六月庚子。以武德郎令撎为金州观察使。
封安定郡王。

乾道九年。春二月乙酉。孙荣国公挺薨。追封豫国公
按《宋史孝宗本纪》云云。

### 淳熙元年冬十二月庚午诏礼官论复魏悼王袭封按宋史孝宗本纪云云

淳熙五年，封孙扩为“英国公。”

按《宋史孝宗本纪》，“淳熙五年冬十月戊午，以孙右千
牛卫大将军扩为明州观察使，封英国公。”按《宁宗
本纪》，帝讳扩，光宗第二子也，乾道四年十月丙午生，
五年五月赐今名。淳熙五年十月戊午，封英国公。十
一年当出阁，两宫爱之，不欲令居外，乃建第东宫之
侧，以十月甲戌迁焉。十二年三月乙酉封平阳郡王。
十六年二月壬戌，光宗受禅。三月己亥，进封嘉王。绍
熙五年六月戊戌，孝宗崩，光宗以疾不能出。丁未，宰
臣奏嘉王宜正储位，从之。七月辛酉，赵汝愚遣韩𠈁
胄因内侍张宗尹以禅位嘉王之意请于太皇太后。
翌日禫祭，汝愚率百官诣大行柩前。太皇太后垂帘，
汝愚率同列再拜，出所拟以进，云：“皇帝以疾，未能执
丧，曾有御笔，欲自退闲，皇子嘉王扩可即皇帝位，尊
帝为太上皇。”

淳熙七年春二月乙巳，封子栋为宜州观察使、安定
郡王。

按：《宋史孝宗本纪》云云。

淳熙八年。秋七月癸未。永阳郡王居广薨。追封永王
按《宋史孝宗本纪》云云。

淳熙九年秋九月丙子，以子彤为容州观察使，封安
定郡王。辛卯，封伯圭为荣阳郡王。

按：《宋史孝宗本纪》云云。

淳熙十二年春三月乙酉，“进孙扩为安庆军节度使，
封平阳郡王。”

按：《宋史孝宗本纪》云云。

淳熙十三年，以士歆为“嗣濮王。”

按：《宋史孝宗本纪》：“十三年春正月癸巳，嗣濮王士歆
为少保。”

按《文献通考》：“士歆，淳熙时封嗣濮王。”

淳熙十五年。秋七月壬戌。恩平郡王璩薨。追封信王
按《宋史孝宗本纪》云云。

淳熙十六年，封孙抦嘉国公。光宗即位，进扩为嘉王，
抦为许国公
按《宋史孝宗本纪》，十六年春正月甲午封孙抦为嘉
国公。按《光宗本纪》，淳熙十六年二月孝宗内禅。帝
即位。三月己亥子扩进封嘉王。夏四月癸酉，侄抦进
封许国公。冬十一月庚午置嘉王府翊善，以秘书郎
黄裳为之。

### 光宗绍熙元年春三月丁卯诏秀王袭封置园庙班安僖王讳夏四月己丑以伯圭为太保嗣秀王

按：《宋史光宗本纪》云云。

绍熙三年春三月辛巳，以子涛为安定郡王。秋七月
甲申，增嘉王府讲读官二员。

按：《宋史光宗本纪》云云。

绍熙五年。七月。皇子扩即皇帝位。八月壬寅。进封弟
许国公抦。为徐国公
按《宋史宁宗本纪》云云。

### 宁宗庆元元年冬十月壬申封子恭为安定郡王

按：《宋史宁宗本纪》云云。

庆元二年春三月己亥，进封弟抦为吴兴郡王。秋八
月壬戌，子峻薨，追封兖王，谥“冲惠。”九月癸巳，嗣濮王
士歆薨，追封韶王。

按：《宋史宁宗本纪》云云。

庆元三年命。不𥞋为嗣濮王
按《宋史宁宗本纪》，庆元三年夏四月丙午命。不𥞋为
“嗣濮王。”五年冬十二月辛酉，薨。

庆元六年，命不璺为嗣濮王，追封子坦及增皆为王
按《宋史宁宗本纪》，“六年春正月己亥，子坦生。夏四月
己酉，命不璺为嗣濮王。秋八月壬寅，子坦薨，追封邠
王，谥冲温。冬十一月癸亥，子增生。十二月癸未朔，子
增薨，追封郢王，谥冲英。”

### 嘉泰二年封子觌为安定郡王曮为卫国公追封伯圭崇王子坰华王

按《宋史宁宗本纪》：“庆元六年冬十一月癸丑朔，诏宗子与愿更名曮为福州观察使。嘉泰二年秋七月辛
亥，封子觌为安定郡王。九月丙寅，嗣秀王伯圭薨，追
封崇王，谥曰宪靖。冬闰月乙卯，以福州观察使曮为
威武军节度使，封卫国公。是冬，子坰生，未逾月薨，追
封华王，谥冲穆。”〈是年闰十二月〉

嘉泰四年。冬十一月庚午。封伯栩为安定郡王
按《宋史宁宗本纪》云云。

### 开禧元年诏以曮为皇子进封荣王

按：《宋史宁宗本纪》：开禧元年“夏五月乙亥，诏以卫国
公曮为皇子，进封荣王。三年冬十一月丁亥，诏立皇
子荣王曮为皇太子，更名帱。”

开禧二年，追封抦为沂王，而以希瞿子均为后。
按《宋史宁宗本纪》，二年夏五月辛巳朔，吴兴郡王抦
薨，追封沂王，谥曰靖惠。甲午，赐宗室希瞿子名均，命
为沂王抦后。秋七月乙巳，置沂王府小学教授。嘉定
八年秋七月庚辰，诏侄均更名贵和。

开禧三年，追封子圻及墌皆为王，命不俦为嗣濮王
按《宋史宁宗本纪》，“三年春正月丁亥，子圻生。二月癸
亥，子圻薨，追封顺王，谥冲怀。戊辰，子墌生。夏四月戊
申，子墌薨，追封申王，谥冲懿。秋七月己卯，命不俦为
嗣濮王。”

### 嘉定元年追封子垍为肃王封伯柷为安定郡王按宋史宁宗本纪嘉定元年春正月戊子安定郡王伯栩薨是春子垍生夏闰月癸未子垍薨追封肃王

谥“冲靖。”冬十月庚辰，封伯柷为安定郡王。〈是年闰四月〉
嘉定八年，封伯泽为“安定郡王。”

按《宋史宁宗本纪》：“八年春三月癸未，安定郡王伯柷
薨。冬十一月丙辰朔，封伯泽为安定郡王。”

嘉定十一年，以不嫖为“嗣濮王。”

按：《宋史宁宗本纪》不载。按《文献通考》不嫖，嘉定十
一年嗣封濮王。

嘉定十三年，命不凌为嗣濮王。史弥远上《宗藩庆系
录》。

按《宋史宁宗本纪》：十二年夏六月“丁亥，嗣濮王不嫖
薨。”“十三年春正月己酉，命不凌为嗣濮王。”“夏五月戊
戌，史弥远等上玉牒”及《三祖下第七世宗藩。庆系录》：
“十六年冬十二月癸未，嗣濮王不凌薨。”

嘉定十四年，以所立沂王后贵和为皇子，封祁国公，
而以贵诚为沂王后。

按《宋史宁宗本纪》。十四年。“夏六月丙寅。诏以侄福州
观察使贵和为皇子。更名竑。进封祁国公。丁卯，以立
皇子告于天地、宗庙、社稷。乙亥，以太祖十世孙与莒
补秉义郎。秋八月甲子，以秉义郎与莒为右监门卫
大将军。赐名贵诚。戊寅，以侄右监门卫大将军贵诚
为果州团练使。九月癸未。立贵诚为沂靖惠王后。”
按《理宗本纪》，帝讳昀，太祖十世孙，父希瓐，追封荣王，
开禧元年正月癸亥生。是时，宁宗弟沂靖惠王薨，无
嗣，以宗室希瞿子赐名均为沂王后，寻改赐名贵和。
嘉定十三年八月，景献太子薨，宁宗以国本未立，选
太祖十世孙年十五以上者教育如高宗择普安、恩
平故事，遂以十四年六月丙寅立贵和为皇子，改赐
名竑，而以帝嗣沂王。八月甲子，赐名贵诚。十五年五
月丁巳，竑进封济国公。竑与史弥远有违，言弥远日
谋媒孽其失于宁宗，属意于帝而未遂。十七年八月
丙戌，宁宗违豫，自是不视朝。壬辰，疾笃，弥远称诏，以
贵诚为皇子，改赐名昀，授武泰军节度使，封成国公。
闰月丁酉，宁宗崩，弥远使杨谷、杨石入白杨皇后，称
遗旨，以皇子竑开府仪同三司，进封济阳郡王，判宁
国府，命子昀嗣皇帝位，尊杨皇后曰皇太后，同听政；
封竑为济王，赐第湖州，以醴泉观使就第。〈是年闰八月〉
嘉定十五年夏四月丁巳，进封“子祁国公竑为济国
公。”

按：《宋史宁宗本纪》云云。

嘉定十六年春正月己酉，子坻生。二月戊戌，子坻薨，
追封邳王，谥“冲美。”

按：《宋史宁宗本纪》云云。

嘉定十七年，命师嵒嗣秀王。理宗即位，进封竑为“济
阳郡王。”

按《宋史宁宗本纪》：十七年“秋七月辛亥，命师嵒嗣秀
王。闰八月丁酉，皇帝崩。”《史弥远传》：遗诏：“立侄贵诚为
皇子，更名昀，即皇帝位，进封皇子竑为济阳郡王，出
居湖州。”

### 理宗宝庆元年诏贬竑为巴陵郡公以师弥为嗣秀王不熄为嗣濮王

按《宋史理宗本纪》：宝庆元年“春正月庚午，湖州盗潘
壬、潘丙、潘甫谋立济王竑。竑闻变，匿水窦中，盗得之，
拥至州治，以黄袍加其身，守臣谢周卿率官属入贺。
初，壬等伪称李全，以精兵二十万助讨史弥远擅废
立之罪，比明视之，皆太湖渔人及巡尉兵卒。竑乃遣
王元春告于朝，而率州兵诛贼。弥远奏遣殿司将彭”
任讨之，至则盗平。又遣其客秦天锡托宣医治竑疾谕旨逼竑死，寻诏贬为巴陵郡公。丙戌，济王竑讣闻，
特辍视朝。二月丙申，诏师弥检校少师，嗣秀王。夏五
月丙寅，诏“不熄为保康军承宣使、嗣濮王。”

宝庆二年。秋八月乙巳。济王竑。追降巴陵县公
按《宋史理宗本纪》云云。

宝庆三年，以贵谦继“沂王后。”

按《宋史理宗本纪》：“三年冬十月甲子，右监门卫大将
军与奭改赐名贵谦，授宜州观察使，继沂王后。”

### 绍定三年追封皇子缉绎二人及不皆为王按宋史理宗本纪绍定三年春正月甲申诏故皇子缉赠保信奉国军节度使开府仪同三司追封永王

谥“冲安。”二月壬子，诏故皇子绎赐忠正、保宁军节度
使、开府仪同三司，追封昭王，谥“冲纯。”三月戊申，奉国
军节度使不薨，赠少傅，追封乐平郡王。
绍定四年，封司正、天水郡公，加食邑五百户。

按：《宋史理宗本纪》，“四年夏五月丙午，宗室司正检校
少傅、安德军节度使、天水郡公，加食邑五百户。
绍定六年，加赵善湘食邑四百户。”

按《宋史理宗本纪》：“六年春正月己酉，以赵善湘为光
禄大夫，江淮制置大使，兼知建康府行宫留守，加食
邑四百户。”

### 端平元年诏封荣王三代为公复故巴陵县公官爵以不擅为嗣濮王

按《宋史理宗本纪》：“端平元年春正月丙寅，诏太师、中
书令荣王已进王爵，宜封三代，曾祖子奭赠太师吴
国公，祖伯旿赠太师益国公，父师意赠太师越国公。
夏六月己卯，故巴陵县公竑可尽复本身官爵，有司
其检视墓域，以时致祭。妻吴昨自请为尼，特赐慧净
法空大师，绍兴府月给衣资缗钱。”〈按嗣濮王俱各载本纪惟不憻及下

宝祐三年《善腾》俱不载。

按：《续文献通考》：不擅，安懿元孙，端平元年正月封嗣
濮王。

### 嘉熙元年封贵谦为侯与芮为子追封赵汝愚为福王

按《宋史理宗本纪》。嘉熙元年夏四月壬辰。“弟贵谦保
康军节度使。仍奉朝请，进封天水郡开国侯。加食邑。
与芮武康军节度使提举万寿观。仍奉朝请，进封开
国子。”秋八月甲申。太师秦国公汝愚追封福王。
嘉熙二年冬十一月甲申。“子维薨。追封祁王。谥冲昭”
按《宋史理宗本纪》云云。

### 淳祐元年以与芮嗣荣王贵谦嗣沂王

按《宋史理宗本纪》：淳祐元年夏四月“丁丑，诏以与芮
为开府仪同三司，万寿观使，嗣荣王；贵谦开府仪同
三司，嗣沂王。”

淳祐五年，以师弥嗣“秀王。”

按《宋史理宗本纪》：“五年冬十一月丙申，诏师弥典司
属籍，职事修举，授太傅，加食邑，依前判大宗正事，嗣
秀王。”

淳祐九年，孟启进封“益国公。”

按《宋史理宗本纪》，“六年冬十月己丑，少保嗣荣王与
芮之子赐名孟启，授贵州刺史。七年春正月乙卯，建
资善堂，授孟启宜州观察使，就内小学。九年春正月
乙巳，孟启授庆远军节度使，进封益国公”按《度宗
本纪》，帝讳禥，太祖十一世孙。父嗣荣王与芮，理宗母
弟也，嘉熙四年四月九日生于绍兴府荣邸，资识内
慧，七岁始言，言必合度，理宗奇之。及在位岁久无子，
乃属意托神器焉。淳祐六年十月己丑，赐名孟启，以
皇侄授贵州刺史、入内小学。七年正月乙卯，授宜州
观察使，就王邸训习。九年正月乙巳，授庆远军节度
使，封益国公。十一年正月壬戌，改赐名孜，进封建安
郡王。宝祐元年正月庚辰，诏立为皇太子，改赐今名。
癸未，授崇庆军节度使、开府仪同三司，进封永嘉郡
王。二年十月癸酉，进封忠王。十一月壬寅，加元服，赐
字邦寿。五年十月庚子，授镇南、遂安军节度使。景定
元年六月壬寅，立为皇太子，赐字“长源。”五年十月丁
卯，理宗崩，受遗诏太子即皇帝位。

淳祐十年，以善珊为“嗣濮王。”

按《宋史理宗本纪》：“十年夏五月丙寅朔，以福州观察
使、提举佑神观善珊为保康军节度使，提举万寿观，
嗣濮王。”

淳祐十一年，进封孟启《建安郡王》，追封不擅“新兴郡
王。”

按《宋史理宗本纪》：“十一年春正月丁卯，诏孟启改赐
名孜，依前庆远军节度使，进封建安郡王。三月丁卯，
少保、保宁军节度使、嗣濮王不擅薨，赠少师，追封新
兴郡王。”

淳祐十二年，追封《贵谦》“申王”，善珊“咸宁郡王”，而以善
奂嗣“濮王。”

按《宋史理宗本纪》：十二年“秋九月丁亥，少师、保康军
节度使、嗣沂王贵谦薨，赠太傅，追封申王。冬十月癸
丑，嗣濮王善珊薨，赠少师，追封咸宁郡王。戊午，濮安懿王长孙善奂授福州观察使，提举佑神观，嗣濮王。”

### 宝祐元年改建安郡王名禥进封永嘉郡王加与芮等食邑

按《宋史理宗本纪》，宝庆三年冬十月“甲子，右千牛卫
将军孟杓改赐为乃裕，授荆州防御使，继景宪太子
后。宝祐元年春正月庚寅朔，诏以艺祖嫡系十一世
孙嗣荣王与芮之子建安郡王孜为皇子，改赐名禥，
授崇庆军节度使，进封永嘉郡王。三月戊子，与芮授
少师，加食邑七百户；希逦检校少傅，加食邑五百户”；
与懽授少保，加食邑七百户。《乃裕》《保康军节》度使，加
食邑五百户。

宝祐二年。冬十月癸酉。皇子禥进封忠王
按《宋史理宗本纪》云云。

宝祐三年，诏“乃猷奉沂王祠事”，追封与懽为王，而以
善腾为嗣濮王。

按《宋史理宗本纪》：“三年春二月乙亥，诏右千牛卫上
将军乃猷授蕲州防御使，奉沂靖惠王祠事。冬十二
月丙子，少傅、节度使与懽薨，赠少师，追封为奉化郡
王。”

按：《续文献通考》：“善腾，安懿王五世孙，宝祐三年十二
月嗣封濮王。”

### 景定三年以善谘嗣濮王赠皇孙焯广国公

按：《宋史理宗本纪》：“开庆元年秋九月己未，嗣濮王善
腾薨。”景定三年春正月“丁卯，以善谘嗣濮王。冬十一
月丁未，皇孙容州观察使封资国公焯薨，赠保静军
节度使、广国公。”

景定五年，度宗即位，追封济王竑为“镇王。”

按《宋史度宗本纪》：“五年十月丁卯，理宗崩，遗诏太子
即皇帝位。冬十一月丙戌，复济王竑元，赠少师、节度
使，追封镇王，谥昭肃。有司讨论坟制增修之。”

### 度宗咸淳元年追封乃裕临川郡王

按：《宋史度宗本纪》：“咸淳元年冬十一月乙未，兄少保、
保宁军节度使致仕乃裕薨，赠少傅，追封临川郡王。”
咸淳三年，诏荣王族姻转官有差，与芮进封福王，主
荣王祀事。

按《宋史度宗本纪》：“三年夏六月戊寅，诏荣王族姻与
莱等三十四人各转官有差。秋八月乙丑，太师、武康、
宁江军节度使、判大宗正事、嗣荣王与芮进封福王，
主荣王祀事。”

咸淳五年，加与芮食邑，封子宪益国公。

按《宋史度宗本纪》：“五年秋九月丙寅，太师、判大宗正
事福王主荣王祀事，与芮加食邑一千户。冬十月甲
申，子宪授检校太尉、武安军节度使，封益国公。
咸淳六年春二月辛未，检校少保、安德军节度使，与
莱加食邑五百户。”

按：《宋史度宗本纪》云云。

咸淳七年进封子昰建国公，追封与泽临海郡王
按《宋史度宗本纪》，“七年春正月乙丑，子昰授左卫上
将军，进封建国公。冬十月丙申，少傅嗣秀王与泽薨，
诏赠少师，追封临海郡王。”

咸淳九年冬十一月壬午，“子显授左卫上将军，封嘉
国公。”

按《宋史度宗本纪》云云按“瀛国公本纪”，瀛国公名
显，度宗皇帝子也，咸淳六年九月己丑生。九年十一
月授左卫上将军，封嘉国公。十年七月癸未，度宗崩，
奉遗诏即皇帝位。

咸淳十年，进子昺永国公。恭宗即位，进昰吉王，昺信
王。

按《宋史度宗本纪》，“十年夏四月乙卯，子昺授左卫上
将军，进封永国公。”按《瀛国公本纪》，“十年七月癸未，
即皇帝位。甲申，兄昰保康军节度使、开府仪同三司，
进封吉王，加食邑一千户，弟昺保宁军节度使、开府
仪同三司，进封信王，加食邑一千户。”

### 恭宗德祐元年追封济王为镇王择后奉祀

按《宋史瀛国公本纪》：“德祐元年夏四月乙丑，提举太
平兴国宫常楙请立济王后。冬十月戊午，领户部财
用常楙、中书舍人王应麟请立济王后。十一月丙戌，
赠济王太师、尚书令，进封镇王，谥昭肃。令福王与芮
择后奉祀，赐田万亩。”

德祐二年，升封吉王昰为益王、信王昺为广王
按《宋史瀛国公本纪》：二年春正月丙子，命吉王昰、信
王昺出镇。癸未，升封吉王昰为益王，判福州，福建安
抚大使；信王昺为广王，判泉州兼判南外宗正事。
按《二王本纪》，二王者皆度宗庶子也。长建国公昰母
淑妃杨氏，季永国公昺母修容俞氏。度宗崩，谢太后
召贾似道等入宫议所立，众以为昰长，当立似道主
立嫡，乃立显，而封昰为吉王、昺信王。德祐二年正月，
文天祥尹临安，请以二王镇闽、广，不从。始命二王出
阁。大元兵迫临安，宗亲复以请，乃徙封昰为益王、判
福州、福建安抚大使；昺为广王、判泉州兼判南外宗
正

### 端宗景炎元年封信王昺为卫王

按《宋史二王本纪》：德祐二年五月“乙未朔，陈宜中等
立昰于福州，以为宋主，改元景炎，封信王昺为卫王。
至元十五年四月戊辰，昰殂于𥐻州，其臣号之曰端
宗。庚午，众又立卫王昺为主。